Akademik litseylar bitiruvchilariga mutaxassisliklar berish tartibi toʻgʻrisidagi nizomga oʻzgartirishlar kiritish haqida
(resolution, 2022-12-09)

Oʻzbekiston Respublikasining “Taʼlim toʻgʻrisida”gi Qonuni, Oʻzbekiston Respublikasi Prezidentining 2019-yil 6-sentabrdagi PF-5812-son “Professional taʼlim tizimini yanada takomillashtirishga doir qoʻshimcha chora-tadbirlar toʻgʻrisida”gi Farmoni hamda 2020-yil 3-dekabrdagi PQ-4910-son “Iqtidorli yoshlarni saralab olish tizimi va akademik litseylar faoliyatini takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Oliy va oʻrta maxsus taʼlim vazirligi va Bandlik va mehnat munosabatlari vazirligi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi hamda Mehnat vazirligining 2017-yil 7-apreldagi 22/QQ va 8-Q/Q-son qarori (roʻyxat raqami 2882, 2017-yil 10-may) (Oʻzbekiston Respublikasi qonun hujjatlari toʻplami, 2017-y., 19-son, 350-modda) bilan tasdiqlangan Akademik litseylar bitiruvchilariga mutaxassisliklar berish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 4-band va 15-bandning beshinchi xatboshisidagi “maxsus fan” degan soʻzlar “kasbiy fan” degan soʻzlar bilan almashtirilsin. 2. 12-bandda: birinchi xatboshidagi “akademik litsey direktorining” degan soʻzlar “tegishli oliy taʼlim muassasasi rektorining” degan soʻzlar bilan almashtirilsin; beshinchi xatboshi quyidagi tahrirda bayon etilsin: “komissiya aʼzolari — tegishli oliy taʼlim muassasasi vakili, shuningdek akademik litsey hamda kelishuv asosida turdosh professional taʼlim muassasalarining kasbiy fan oʻqituvchilari.”. 3. 19-bandning birinchi xatboshisidagi “keyingi oʻquv yili boshlangunga qadar (biroq, akademik litseyni tamomlaganlik toʻgʻrisidagi diplom berilgunga qadar)” degan soʻzlar “akademik litseyni tamomlaganlik toʻgʻrisidagi diplom berilgunga qadar” degan soʻzlar bilan almashtirilsin. 4. 20-banddagi “akademik litsey direktorining” degan soʻzlar “tegishli oliy taʼlim muassasasi rektorining” degan soʻzlar bilan almashtirilsin. 5. Nizomning ilovasi mazkur oʻzgartirishlarning ilovasiga muvofiq tahrirda bayon etilsin. Sertifikat 105x297 mm oʻlchamda, qogʻozi 100% paxtadan tayyorlangan, zichligi 120+5 gr/m2, oqartirgichsiz, aks etmaydigan ultrabinafsha nur va milliy ornament naqshi koʻrinishidagi suv belgisidan iborat boʻladi. Sertifikat blankasining yuz tomoni yuqori qismi markazida diametri 30 mm boʻlgan Oʻzbekiston Respublikasi Davlat gerbi (rangli) tasviri tushiriladi. Davlat gerbidan (rangli) 10 mm past qismida “OʻZBEKISTON RESPUBLIKASI” soʻzlari, uning tag qismida “SERTIFIKAT” soʻzi qizil rangda lotin alifbosida yoziladi. Matn — Sertifikat blankasi ichki qismi chap tomonida lotin alifbosida, oʻng tomonida ingliz tilida tegishli yozuvlar tushiriladi. Sertifikat varagʻi ichki qismining ikki tarafi markazida “Humo” qushi (25x10 mm oʻlchamda) qiyofasi koʻrinmaydigan tasviri joylashtiriladi va mazkur qush qiyofasi ultrabinafsha nurlari ostida koʻrinadi. Sertifikat blankasi quyidagi himoya elementlari bilan tayyorlanadi: a) tartib raqami qora fluoressensiya boʻyogʻida chop etilib, ultrabinafsha nurlarida yashil rangda yorugʻlik sochadi; b) bosma jarayonida kimyoviy barqaror matbaa boʻyoqlardan foydalanadi; v) har xil shakldagi rastrli setkalardan foydalanish; g) maxsus himoyalangan suv belgili qogʻoz ishlatish; d) davlat gerbini rangli tasvirlash; e) kichik matn bir necha bor kattalashtirilganda koʻrinadigan sertifikat sahifasining matn chiziqlarida joylashadi va takrorlanuvchi “OZBEKISTON RESPUBLIKASI” mikromatnli soʻz birikmasi mavjud.